ddrg/super_eurlex huggingface dataset:
KIRJALLINEN KYSYMYS E-2791/00 esittäjä(t): Chris Davies (ELDR) komissiolle. Pyöriäisten ja delfiinien kuolemat.



Virallinen lehti nro 136 E , 08/05/2001 s. 0096 - 0097



KIRJALLINEN KYSYMYS E-2791/00 esittäjä(t): Chris Davies (ELDR) komissiolle (4. syyskuuta 2000) Aihe: Pyöriäisten ja delfiinien kuolemat Suuri määrä delfiinejä ja pyöriäisiä kuolee, kun ne joutuvat kalastusverkkoihin Pohjois-Euroopan vesillä. Miksi komissio ei näin ollen osallistunut heinäkuun lopulla Bristolissa järjestettyyn kansainväliseen Ascobans-konferessiin, jossa yritettiin löytää ratkaisuja tähän ongelmaan? Miten komissio on reagoinut konferenssin tekemiin johtopäätöksiin? Margot Wallströmin komission puolesta antama yhteinen vastaus kirjallisiin kysymyksiin E-2791/00 ja E-2922/00 (10. lokakuuta 2000) Komissio on huolissaan valaiden ja muiden kalastuksen sivusaaliiden määristä. Komissio suhtautuu myönteisesti Itämeren ja Pohjanmeren pienten valaiden suojelusta tehdyn sopimuksen (Ascobans) sopimuspuolten toimiin valaiden tahattoman verkkoihin joutumisen vähentämiseksi. Komissio toivoo, että jäsenvaltiot jatkavat toimiaan neuvoston tasolla. Luonnonsuojelualan suuresta työmäärästä ja riittämättömistä varoista johtuen komissio joutui kieltäytymään kutsusta osallistua tarkkailijana Bristolissa pidettyyn Ascobans-konferenssiin. Vaikka yhteisö ei ole osapuolena Ascobans-sopimuksessa, delfiinejä ja pyöriäisiä suojellaan luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetulla neuvoston direktiivillä 92/43/ETY(1). Erityisesti direktiivin 12 artiklan mukaan jäsenvaltioiden on otettava käyttöön tiukka suojelujärjestelmä eläinlajien luontaisella levinneisyysalueella ja kiellettävä kyseisten lajien tahallinen pyydystäminen ja häiritseminen. Jäsenvaltioiden on myös otettava käyttöön tahatonta pyydystämistä ja tappamista koskeva tarkkailujärjestelmä. Komissio muistutti jäsenvaltioita äskettäin niiden velvollisuuksista luontotyyppidirektiivillä perustetun komitean viimeksi pidetyssä kokouksessa. (1) EYVL L 206, 22.7.1992.
KIRJALLINEN KYSYMYS E-1883/00 esittäjä(t): Emilio Menéndez del Valle (PSE) komissiolle. Konfliktit Afrikassa.



Virallinen lehti nro 103 E , 03/04/2001 s. 0030 - 0031



KIRJALLINEN KYSYMYS E-1883/00 esittäjä(t): Emilio Menéndez del Valle (PSE) komissiolle (9. kesäkuuta 2000) Aihe: Konfliktit Afrikassa Yleisten asioiden neuvosto viittasi Brysselissä 22.23. toukokuuta 2000 pitämässään kokouksessa Afrikan Suurten järvien alueen konflikteihin ja korosti riitatilanteeseen vaikuttavien tekijöiden monimutkaisuutta. Neuvoston antamassa väliaikaisessa lehdistötiedotteessa mainitaan poliittiset, taloudelliset ja sosiaaliset tekijät. Eikö komissio ole sitä mieltä, että Afrikkaa koettelevia rajuja konflikteja koskevissa tarkoissa arvioissa tulisi neuvoston luettelemien tekijöiden lisäksi ottaa huomioon myös kulttuuriin liittyvät seikat? Christopher Pattenin komission puolesta antama vastaus (25. heinäkuuta 2000) Komissio katsoo, etteivät yleisten asioiden neuvoston Afrikkaa koskevat päätelmät (22.23. toukokuuta 2000) rajoita niitä tekijöitä, jotka kansainvälisen yhteisön on otettava huomioon luotaessa realistista, kokonaisvaltaista ja johdonmukaista lähestymistapaa näihin konflikteihin. Komissio katsoo, että kaikki konfliktien syntymiseen vaikuttavat, myös kulttuuriin liittyvät tekijät on otettava huomioon mietittäessä, miten näihin konflikteihin vastataan. Ainoastaan konflikteihin ajautuneiden yhteisöjen sekä niiden ja kaikkien muiden osapuolten motiivien perusteellisen tuntemuksen pohjalta voidaan luoda kestäviä menettelytapoja. Komissio on tietoinen tämän tehtävän vaativuudesta. Komissio muistuttaa, että 28. marraskuuta 1998 annetuissa kehitysyhteistyöneuvoston kehitysyhteistyön vakauttavaa roolia rauhan rakentamisessa, konfliktien estossa ja niiden ratkaisemisessa koskevissa päätelmissä katsottiin, että erityistä huomiota on syytä kiinnittää eri identiteettiryhmien välisten poliittisten, yhteiskunnallisten, taloudellisten ja kulttuuristen mahdollisuuksien tasoittamista tukeviin toimenpiteisiin kehitysmaissa. Epätasa-arvoiset mahdollisuudet ja epäluottamus identiteettiryhmien välillä tunnistetaan yleisimmin konfliktien perimmäisiksi syiksi. Joidenkin identiteettiryhmien poissulkeminen ja epäluottamuksen hyväksikäyttäminen, mikä eräissä tapauksissa ilmenee etnisen vihan lietsomisena, ovat äärimmäisiä strategioita, jotka synnyttävät äärimmäisiä ja usein väkivaltaisia reaktioita.
KIRJALLINEN KYSYMYS P-3236/00 esittäjä(t): Jules Maaten (ELDR) komissiolle. Tupakan mainonta.



Virallinen lehti nro 113 E , 18/04/2001 s. 0251 - 0251



KIRJALLINEN KYSYMYS P-3236/00 esittäjä(t): Jules Maaten (ELDR) komissiolle (12. lokakuuta 2000) Aihe: Tupakan mainonta Euroopan yhteisöjen tuomioistuin antoi 5. lokakuuta 2000 tupakkamainontadirektiiviä koskevan tuomion. Aikooko Euroopan komissio valmistella uuden direktiivin tupakkamainonnan sääntelemiseksi sisämarkkinoilla ja estää tupakkatuotteiden tietyn tyyppisen mainonnan ja sponsoroinnin, kun otetaan huomioon tuomioistuimen päätös samoin kuin tupakkamainonnan haitalliset vaikutukset erityisesti nuorille? David Byrnen komission puolesta antama vastaus (10. marraskuuta 2000) Komissio tutkii edelleen uusia toimenpiteitä, joilla voitaisiin ehkäistä tupakoinnin haitallisia vaikutuksia erityisesti lapsiin ja nuoriin. Tämä toteutetaan osana yleistä lähestymistapaa, joka sisältyy asiaa koskevaan komission tiedonantoon(1). Komissio on juuri päättämässä analyysiään tupakkamainontaa koskevasta Euroopan yhteisöjen tuomioistuimen tuomiosta(2). Tarkoituksena on luonnostella uuden ehdotuksen soveltamisalaa, jotta se voitaisiin esittää viipymättä. (1) KOM(96) 609 lopullinen. (2) Asia C-376/98, tuomio 5.10.2000.
KIRJALLINEN KYSYMYS P-0641/00 esittäjä(t): Paul Rübig (PPE-DE) neuvostolle. Itävalta ja EU:n laajentuminen.



Virallinen lehti nro 103 E , 03/04/2001 s. 0003 - 0004



KIRJALLINEN KYSYMYS P-0641/00 esittäjä(t): Paul Rübig (PPE-DE) neuvostolle (25. helmikuuta 2000) Aihe: Itävalta ja EU:n laajentuminen Sosialistien 30-vuotisen hallituksessa olon jälkeen Itävallassa on nyt muodostettu keskustan ja oikeiston koalitio, jolla on takanaan vankka 57 prosentin osuus Itävallan parlamentin edustajapaikoista. Tämän lisäksi yli 70 prosenttia väestöstä ei äänestänyt sosialidemokraattista puoluetta SPÖ:tä. EU:n 13 jäsenvaltiossa on neuvoston puheenjohtajan ja sosialistisen internationaalin puheenjohtajan aloitteesta ja johdolla päätetty yhteisistä, Itävallan suhteisiin liittyvistä toimenpiteistä. Lisäksi 11 ehdokasvaltiota ponnistelee paraikaa mukauttaakseen oikeusjärjestelmänsä ja kehittääkseen markkinatalouttaan EU:hun liittymisen mahdollistamiseksi. Katsooko neuvosto, että edellä mainittu päätös tukee ehdokasvaltioiden erityisesti pienempien valtioiden arvioita EU-jäsenyyden myönteisistä puolista ja mahdollisuuksista säilyttää kansallinen ominaislaatunsa (mikä nimenomaisesti taataan Euroopan unionista tehdyn sopimuksen 6 artiklan 3 kohdassa)? Mikä on neuvoston kanta tähän menettelytapaan Euroopan unionista tehdyn sopimuksen 7 artiklan huomioon ottaen? Onko asiassa noudatettu EU:n periaatteiden mahdollisen rikkomisen toteamista koskevia menettelyjä? Jos on, voisiko neuvosto siinä tapauksessa kertoa, minä päivänä Itävallan hallitusta on pyydetty esittämään huomautuksensa? Vastaus (10. marraskuuta 2000) Arvoisan parlamentin jäsenen mainitsemista toimenpiteistä on ilmoitettu Portugalin pääministerin neljäntoista jäsenvaltion hallitusten puolesta laatimassa julkilausumassa. Kyseinen julkilausuma ei sido neuvostoa. Neuvosto ei ole antanut asiasta lausuntoa eikä näin ollen pysty vastaamaan arvoisan parlamentin jäsenen esittämiin kysymyksiin.
KIRJALLINEN KYSYMYS E-3470/00

esittäjä(t): Lord Inglewood (PPE-DE) komissiolle

(8. marraskuuta 2000)

Aihe: Asiantuntijapalveluiden sisämarkkinat

Onko komissio samaa mieltä siitä, että erityisesti säänneltyjen ammattien tarjoamien palvelujen markkinat, kärsivät vielä kuluttajien vapauteen kohdistuvista rajoituksista valita tapa, jolla he hankkivat näitä palveluja?

Frederik Bolkesteinin komission puolesta antama vastaus

(8. joulukuuta 2000)

Vastauksena Lissabonin Eurooppa-neuvostoon kokoontuneiden valtion ja hallitusten päämiesten pyyntöön, että vuoden 2000 loppuun mennessä määriteltäisiin strategia palvelujen esteiden poistamiseksi, komissio on parhaillaan valmistelemassa asiaa koskevaa tiedonantoa. Strategian täytäntöönpanon yhteydessä voidaan todeta mahdollisten lisätoimien tarve kaikilla palvelualoilla.

Lisäksi ammattipätevyyden tunnustamisen osalta ollaan parhaillaan tarkastelemassa mahdollisuuksia helpottaa palvelujen tarjoamista suhteessa sijoittautumiseen.

Komissio haluaa täsmentää, että asiaa voidaan ehkä tarkastella myös siltä kannalta, että palvelujen vastaanottajien pääsyä asiantuntijapalveluihin on rajoitettu, koska joidenkin säänneltyjen ammattien on noudatettava ammatin organisointia, ammattietiikkaa, valvontaa ja vastuukysymyksiä koskevia sääntöjä.

EY:n perustamissopimuksen 43 ja 49 artiklan (ent. 52 ja 59 artikla) mukaisesti tällaiset rajoitukset ovat perusteltuja ainoastaan, jos niillä varmistetaan kuluttajille yleiset ja tarvittavat takuut varsinkin ammattietiikan noudattamisen ja ammatillisen asiantuntemuksen osalta ja jos ne ovat asianmukaisessa suhteessa tavoitteeseensa.

Komissio haluaa korostaa kantavansa huolta vapaiden ammattien rajoittavien käytäntöjen poistamisesta. Komissio on aktiivinen kilpailusääntöjen soveltamista koskevassa politiikassaan, jonka tavoitteena on erityisesti hintojen kollektiivisen määräämisen ja mainonnan rajoitusten poistaminen. Komissio arvioi voivansa näin parantaa käyttäjien tietämystä saatavilla olevista palveluista ja niiden hinnoista sekä lisätä näin heidän valinnanmahdollisuuksiaan. Komissio pyrkii samalla vetämään selkeän rajan kunkin vapaan ammatin osalta eettisten sääntöjen, joihin ei sovelleta EY:n perustamissopimuksen kilpailusääntöjä, ja rajoittavien sääntöjen välillä, joihin kilpailusääntöjä puolestaan sovelletaan.

Komissio valvoo myös sitä, että jäsenvaltiot kumoavat sellaiset lait, jotka sallivat tai vahvistavat vapaiden ammattien rajoittavien käytäntöjen vaikutuksia.
KIRJALLINEN KYSYMYS E-3021/00 esittäjä(t): Laura González Álvarez (GUE/NGL) komissiolle. Ajoverkkojen kieltäminen.



Virallinen lehti nro 151 E , 22/05/2001 s. 0040 - 0041



KIRJALLINEN KYSYMYS E-3021/00 esittäjä(t): Laura González Álvarez (GUE/NGL) komissiolle (26. syyskuuta 2000) Aihe: Ajoverkkojen kieltäminen Neuvosto päätti vuonna 1992 rajoittaa ajoverkkojen pituuden 2,5 kilometriin. Säännöksistä huolimatta ajoverkoilla harjoitettavaa kalastusta jatkettiin. Tämän vuoksi neuvosto hyväksyi asetuksen (ETY) 1239/98(1), jonka nojalla ajoverkkojen käyttö lopetetaan asteittain ennen 1. tammikuuta 2002, jolloin laivastojen mukauttamista varten vahvistettu siirtymäaika päättyy. Espanjalaiset kalastajajärjestöt ovat kuitenkin tehneet tänä kesänä valituksia tämän asetuksen noudattamatta jättämisestä. Atlantilla pyytävät ranskalaiset kalastusalukset ja Välimerellä toimivat kalastusalukset käyttävät yhä jopa yli 10 kilometriä pitkiä ajoverkkoja. Sen lisäksi että nämä yhteisöoikeuteen kohdistuvat rikkomukset lisäävät kalastajien välistä epäreilua kilpailua, koska tämä pyyntimuoto on kannattavampi kuin muut perinteiset tekniikat, ne hankaloittavat muiden alusten kulkua ja aiheuttavat huomattavia ekologisia tuhoja, jotka liittyvät sellaisista lajeista kuten delfiinit, valaat ja hait koostuviin sivusaaliisiin. Mihin toimiin komissio on ryhtynyt ja aikoo ryhtyä, jotta ajoverkkojen asteittaista poistamista koskevaa asetusta (ETY) 1239/98 noudatettaisiin? Mikä on komission vuosittain havaitsema rikkomusten määrä kussakin maassa vuodesta 1998 lähtien tähän päivään saakka? Kuinka monta alusta on saanut vuosittain kussakin maassa luvan käyttää ajoverkkoja 19982000? (1) EYVL L 171, 17.6.1998, s. 1. Franz Fischlerin komission puolesta antama vastaus (17. lokakuuta 2000) Tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta 8 päivänä kesäkuuta 1998 annetun neuvoston asetuksen (EY) N:o 1239/98 noudattaminen kuuluu joka vuosi komission ensisijaisiin tavoitteisiin kalastuksen valvonnan alalla. Siksi komission tarkastajat osallistuvatkin säännöllisesti asianomaisten jäsenvaltioiden merellä ja maissa järjestämiin valvontakampanjoihin. Valvonnan tulosten osalta komissio pyytää arvoisaa parlamentin jäsentä perehtymään ajoverkkojen käyttöä laajasti vaeltavien lajien pyyntiin Koillis-Atlantilla ja Välimerellä koskevan lainsäädännön soveltamista vuosina 1998 ja 1999 käsittelevään kertomukseen, jonka komissio on esittänyt parlamentille. Niiden alusten määrät, joiden jäsenvaltiot sallivat osallistua ajoverkkoja käyttäen tapahtuvaan valkotonnikalan pyyntiin, ovat vuoden 1998 jälkeen kehittyneet seuraavasti: >TAULUKON PAIKKA>
KIRJALLINEN KYSYMYS E-2872/00 esittäjä(t): Camilo Nogueira Román (Verts/ALE) komissiolle. Turskankalastussopimukset Venäjän ja Islannin kanssa.



Virallinen lehti nro 136 E , 08/05/2001 s. 0118 - 0119



KIRJALLINEN KYSYMYS E-2872/00 esittäjä(t): Camilo Nogueira Román (Verts/ALE) komissiolle (14. syyskuuta 2000) Aihe: Turskankalastussopimukset Venäjän ja Islannin kanssa Espanjan turskankalastusala ja erityisesti galicialaiset yritykset pyrkivät saamaan aikaan EU:n ja Venäjän ja Islannin välisten kauppasuhteiden puitteissa sopimukset, joilla voidaan lisätä niiden turskankalastuskiintiöitä edellämainittujen valtioiden aluevesillä. Espanjan kalatalousalan edustajat ovat aloittaneet neuvottelut komission kanssa. Missä vaiheessa asia on? Tukeeko komissio Espanjan kalastajien kantaa, jonka mukaan alusten kalastamat 16 000 tonnia turskaa on selvästi liian vähän, koska espanjalaiset saavat kalastaa vain Huippuvuorten vesillä, kun taas Grönlannin vesien turskaesiintymien kalastaminen on tällä hetkelle kielletty? Franz Fischlerin komission puolesta antama vastaus (13. lokakuuta 2000) Komissio on tietoinen galicialaisten aluksenomistajien pitkäaikaisista pyrkimyksistä saada lisää turskakiintiöitä. Komissiolla on monia epävirallisia yhteyksiä alan edustajiin, mutta komissio ei ole aloittanut neuvotteluja yksityisten osapuolten kanssa tässä asiassa. Komissio antoi neuvostossa käsiteltäväksi suosituksen saadakseen neuvotteluvaltuudet kalastusalan yhteistyösopimuksen tekemiseksi Venäjän kanssa. Venäjän poliittisen kehityksen takia ja muistakin syistä neuvosto ei kuitenkaan ole vielä tehnyt asiassa päätöstä. On erittäin epätodennäköistä, että Islanti myöntäisi yhteisön aluksille turskakiintiön. Ainoa laji, jota voimassa oleva sopimus yhteisön kanssa koskee, on puna-ahven. Komissio on toistuvasti yrittänyt saada erilaisten sopimusten puitteissa Espanjalle ja muille jäsenvaltioille lisää kiintiöitä turskanpyyntiä varten. Tarve säilyttää suhteellinen tasapaino ja huoli monien kalakantojen epävarmasta tilanteesta vaikeuttavat kuitenkin tämän tavoitteen saavuttamista.
KIRJALLINEN KYSYMYS E-2497/00 esittäjä(t): Jorge Hernández Mollar (PPE-DE) komissiolle. Natura 2000 -verkoston ympäristövaikutukset Malagan (Espanja) maakunnassa.



Virallinen lehti nro 103 E , 03/04/2001 s. 0166 - 0167



KIRJALLINEN KYSYMYS E-2497/00 esittäjä(t): Jorge Hernández Mollar (PPE-DE) komissiolle (2. elokuuta 2000) Aihe: Natura 2000 -verkoston ympäristövaikutukset Malagan (Espanja) maakunnassa Euroopan unionin pyrkii Natura 2000 -verkostolla vaikuttamaan ympäristöarvoltaan merkittäviin ja ensisijaisesti suojeltavia eläimiä ja kasveja sisältäviin suojelualueisiin, jotta yhteisön kannalta tärkeiden alueiden määrää voidaan lisätä. Natura 2000 -verkoston vaikutukset ovat herättäneet luonnonystävien huomiota Malagan maakunnassa Espanjassa, koska kyseinen verkosto lisäisi huomattavasti suojeltavien alueiden hehtaarimäärää. Voiko komissio täsmentää, mitkä ovat Natura 2000 -verkoston vaikutukset Malagan maakunnassa ja milloin asiasta annetaan Euroopan unionin virallinen julkilausuma? Margot Wallströmin komission puolesta antama vastaus (14. syyskuuta 2000) Malagan maakunta sijaitsee Välimeren luonnonmaantieteellisellä alueella, josta Espanjan viranomaiset ovat luvanneet toimittaa täydentävän alueluettelon joulukuuhun 2000 mennessä. Komissio ei siksi voi arvioida Espanjan ja muiden jäsenvaltioiden tätä luonnonmaantieteellistä aluetta koskevia ehdotuksia ennen vuoden 2001 ensimmäistä vuosipuoliskoa. Jos kansallisissa alueluetteloissa esiintyy riittävästi kyseisen luonnonmaantieteellisen alueen luontotyyppejä sekä kasvi- ja eläinlajeja, komissio voi hyväksyä Välimeren Natura 2000 -alueiden luettelon vuoden 2001 aikana. Komissio ei voi tässä vaiheessa arvioida Malagan maakunnan lopullista Natura-alueiden pinta-alaa eikä alueiden hallintotoimenpiteitä. Espanjan viranomaisten on toteutettava ne.
KIRJALLINEN KYSYMYS E-2227/00 esittäjä(t): Raffaele Costa (PPE-DE) komissiolle. Voiko ajovalojen käyttö vähentää onnettomuuksien määrää?.



Virallinen lehti nro 103 E , 03/04/2001 s. 0092 - 0092



KIRJALLINEN KYSYMYS E-2227/00 esittäjä(t): Raffaele Costa (PPE-DE) komissiolle (3. heinäkuuta 2000) Aihe: Voiko ajovalojen käyttö vähentää onnettomuuksien määrää? Yhdysvaltalaisissa yliopistoissa tehty uusi tutkimus jota eräs pariisilainen tutkimuskeskus jatkoi osoitti, että ajoneuvojen ajovalojen jatkuva käyttö myös päivisin vähentää onnettomuuksien määrää 16 %:lla. Onko komissio tietoinen kyseisestä tutkimustuloksesta? Onko asiaa koskevia tutkimuksia tehty ja jos ei ole, niin aiotaanko niitä tehdä? Loyola de Palacion komission puolesta antama vastaus (11. syyskuuta 2000) Komissio seuraa jatkuvasti käytettävissä olevia tutkimustuloksia siitä, miten tehokkaasti ajovalojen päiväkäyttö vähentää liikenneonnettomuuksia. Tutkimustuloksia on runsaasti, mutta ne eivät ole kiistattomia. Tutkimukset osoittavat kuitenkin, että ajovalojen päiväkäyttö olisi keino lisätä kaikkien tieliikenteen käyttäjäryhmien turvallisuutta ja että ajovalojen päiväkäytön vaikutukset ovat suoraan verrannolliset päivänvalon määrään. Arviot liikenneonnettomuuksia vähentävien vaikutusten määrästä vaihtelevat suuresti, ja kysymystä koskeva keskustelu jatkuu. Parlamentin jäsenen mainitsema tutkimus on osoitus tästä. Komission päätelmä on, että ajovalojen päiväkäyttö on todennäköisesti kustannustehokas tapa lisätä liikenneturvallisuutta. Sen vaikutukset jäävät kuitenkin esimerkiksi nopeusrajoitusten pienentämisen, rattijuoppouden vähentämisen ja lisääntyneen turvavöiden käytön vaikutuksia vähäisemmiksi. Komission käsitys mainittujen toimenpiteiden merkityksestä on esitetty yksityiskohtaisesti liikenneturvallisuutta koskevassa tiedonannossa(1), jonka komissio antoi 18. maaliskuuta 2000. Lisäksi on syytä huomata, että ajovalojen päiväkäytöstä koituu myös kustannuksia lisääntyneen polttoaineenkulutuksen muodossa. Komissio on arvioinut, että ajovalojen päiväkäytön suurin mahdollinen lisävaikutus polttoaineenkulutukseen ja siten myös hiilidioksidipäästöihin on 1,52 %, vaikkakin prosenttiluvun suuruus riippuu jossain määrin päiväajovalojen teknisestä eritelmästä. (1) KOM(2000) 125.
KIRJALLINEN KYSYMYS E-3045/00 esittäjä(t): Daniel Hannan (PPE-DE) komissiolle. Euro-pelit.



Virallinen lehti nro 136 E , 08/05/2001 s. 0169 - 0169



KIRJALLINEN KYSYMYS E-3045/00 esittäjä(t): Daniel Hannan (PPE-DE) komissiolle (28. syyskuuta 2000) Aihe: Euro-pelit Mitä euroaiheisia, suuren yleisön tiedottamiseen tarkoitettuja pelejä on valmistettu Euroopan unionin rahoituksella? Pedro Solbes Miran komission puolesta antama vastaus (17. marraskuuta 2000) Komissio on kehittänyt erilaisia pelejä Euroon siirtyminen helpoksi -pilottihankkeen puitteissa. Tämä on tapahtunut yhteistyössä kuluttajajärjestöjen ja sellaisten kohderyhmien edustajien kanssa, joilla on vaikeuksia saada euroa koskevia tietoja. Näiden yksinomaan opetusmateriaalina käytettävien pelien lisäksi komissio ei ole antanut taloudellista tukea minkäänlaisiin kaupalliseen käyttöön tarkoitettuihin peleihin. Komissio on näin halunnut välttää sen, että sen toiminnalla olisi vaikutusta voimakkaasti kilpailluilla markkinoilla. Kumppanuustoiminnassa kansalaisyhteiskunnan kanssa (joka toteutuu yhteistyönä voittoa tavoittelemattomien yhteisöjen kanssa) pelit tukevat hankkeen koulutusosaa. Komissio on asettanut pelien laatijoiden käyttöön myös euroa koskevia tietoja muun muassa Quest-tietokannasta, joka sisältää euroon liittyviä kysymyksiä ja vastauksia. Komissio on tietoinen tunnettujen pelien valmistajien markkinoille tuomista euroaiheisista peleistä. Se ei ole kuitenkaan selvillä koko tarjonnasta.
KIRJALLINEN KYSYMYS P-3186/00 esittäjä(t): Marie-Arlette Carlotti (PSE) komissiolle. Turkin liittymisneuvottelut ja Armenian kansanmurhan tunnustaminen.



Virallinen lehti nro 151 E , 22/05/2001 s. 0087 - 0087



KIRJALLINEN KYSYMYS P-3186/00 esittäjä(t): Marie-Arlette Carlotti (PSE) komissiolle (4. lokakuuta 2000) Aihe: Turkin liittymisneuvottelut ja Armenian kansanmurhan tunnustaminen Euroopan parlamentti katsoi Armenian kysymyksen poliittista ratkaisua koskevassa päätöslauselmassaan kesäkuussa 1987(1) erityisesti, että Armenian ja Turkin vähemmistöjen asiat on liitettävä uudelleen Turkin ja yhteisön suhteisiin ja kehotti Turkin viranomaisia tunnustamaan virallisesti, että ottomaanien valtakunnassa asuneiden armenialaisten kokemissa traagisissa tapahtumissa vuosina 19151917 oli kyse YK:n yleiskokouksen 9. joulukuuta 1948 hyväksymän yleissopimuksen mukaisesti kansanmurhasta. Turkki otettiin EU:n ehdokasvaltioksi Helsingin Eurooppa-neuvostossa joulukuussa 1999 ja institutionaaliset toiminnat ja poliittinen vuoropuhelu assosiaationeuvostossa aloitettiin uudelleen viime huhtikuussa. Voiko Euroopan komissio täsmentää, kuinka tärkeää Turkin liittymisneuvotteluissa on, että Turkin viranomaiset tunnustavat Armenian kansanmurhan? (1) EYVL C 190, 20.7.1987, s. 119. Günter Verheugenin komission puolesta antama vastaus (30. lokakuuta 2000) Komissio katsoo, että tämä kysymys ei kuulu Kööpenhaminassa vahvistettuihin kriteereihin.
KIRJALLINEN KYSYMYS E-3247/00

esittäjä(t): Rosa Miguélez Ramos (PSE) komissiolle

(20. lokakuuta 2000)

Aihe: Uudesta kalastussopimuksesta Kap Verden kanssa käytävät neuvottelut

Yhteisön kalastusala on huolissaan, sillä EY:n ja Kap Verden kalastussopimuksen voimassaolo on päättynyt 6. syyskuuta, mutta neuvotteluaikataulua sen uusimiseksi ei ole vieläkään tiedossa.

Minkälaisia yhteyksiä komissio on ottanut Kap Verden viranomaisiin sopimuksen uusimiseksi? Ovatko komissio ja Kap Verden hallitus päättäneet neuvotteluiden aikataulusta?

Franz Fischlerin komission puolesta antama vastaus

(6. joulukuuta 2000)

Komissio kiittää parlamentin jäseniä kiinnostuksesta yhteisön ja Kap Verden tasavallan välisen kalastusta koskevaan sopimukseen liittyvän pöytäkirjan uusimiseen ja ilmoittaa kunnioittavasti seuraavaa.

Tietoisena siitä, miten tärkeää on uusia pöytäkirja ennen sen voimassaoloajan päättymistä, komissio on alustavien yhteydenottojen jälkeen osallistunut kolmeen neuvottelukierrokseen, jotka järjestettiin Brysselissä 19. ja 20. heinäkuuta 2000, Praiassa 23. 25. heinäkuuta 2000 ja Brysselissä 6. ja 7. marraskuuta 2000.

Vaikka näiden kolmen neuvottelukierroksen aikana erityisesti kalastusmahdollisuuksien ja taloudellisen korvauksen osalla edistyttiin merkittävästi, sopimusta ei voitu tehdä. Komissio oli nimittäin täysin yhtä mieltä asianosaisten jäsenvaltioiden (erityisesti Espanjan) kanssa siitä, että Kap Verden vaatimusta liittää pöytäkirjaan pintasiima-aluksia koskeva velvoite purkaa saaliinsa Mindelon satamassa ei voitu hyväksyä.

Komissio tekee kaiken voitavansa, jotta tämä sopimus voitaisiin tehdä mahdollisimman pian. Kap Verde ei kuitenkaan ole vielä pystynyt antamaan uutta neuvottelupäivämäärää.